Mohammed Atef

Mohammed Atef  (, )  (lahir sebagai Sobhi Abu Setta, juga dikenali sebagai Abu Hafs al-Masri) dipercayai merupakan ketua tentera al-Qaeda, walaupun peranannya dalam pertubuhan itu tidak begitu dikenali oleh agensi-agensi perisikan selama ini. Kematiannya pada November 2001 merupakan salah satu kemenangan terawal buat Amerika Syarikat dalam Perang Terhadap Keganasan.

Kehidupan
Atef berkhidmat dalam Tentera Udara Mesir selama dua tahun, kemudian menjadi jurutera pertanian.Potomac Books, "Through Our Enemies Eyes", p. 95. Beliau merupakan pegawai polis dan ahli kumpulan Jihad Islam Mesir sebelum berpindah ke Afghanistan untuk menentang serangan Soviet, sambil beroperasi dari Peshawar.Raman, B. South Asia Analysis Group, Afghan Ops, 20 November 2001 Beliau dipercayai meyakinkan Abdullah Azzam supaya meninggalkan kehidupan biasanya untuk mengabdikan diri kepada penganjuran jihad ketika ini.

Atef dihantar ke sebuah kem latihan di Afghanistan, di mana beliau bertemu dengan Ayman al-Zawahiri yang kemudiannya menemukan beliau dengan Osama bin Laden. 

Atef menghadiri dua perjumpaan pada 11–20 Ogos 1988, di samping Bin Laden, al-Zawahiri, Mamdouh Mahmud Salim, Jamal al-Fadl, Wael Hamza Julaidan, Mohammed Loay Bayazid dan lapan orang lain, untuk membincangkan penubuhan "al-Qaeda".Wright, Lawrence. "The Looming Tower", 2006. p. 131-134 Bin Laden kemudiannya menghantar sepucuk surat kepada Mohammed Loay Bayazid sebagai makluman bahawa Atef dan Abu Ubaidah al-Banshiri masing-masing akan diberi 6,500 riyal Saudi sebulan, iaitu jumlah gaji yang sama dengan Maktab al-Khidamat.

Di Sudan
Pada tahun 1992, Atef mengikut al-Qaeda ke Sudan dan menetap di situ sehingga kumpulan itu diusir,Foreign and Commonwealth Office, Responsibility for the terrorist atrocities, 4 Oktober 2001 ekoran penghukuman mati anak remaja Ahmad Salama Mabruk. Atef berpindah ke Afghanistan.Human Rights Watch,Chapter VI: Muhammad al-Zawahiri and Hussain al-ZawahiriKushner, Harvey W. "Encyclopedia of Terrorism", 2002.  Atef, Muhammad p. 56

Pada tahun 1994, beliau enggan membenarkan perisik bermuka dua Amerika Syarikat, Ali Mohammed untuk mengetahui nama dan pasport yang dipakainya atas kebimbangan bahawa Mohammed mungkin bekerjasama dengan pihak berkuasa AS.Sullivan, John. Raleigh News and Observer, "Al-Qaeda Terrorist Duped FBI, Army", October 21, 2001 Beliau pergi ke Mombasa, Kenya dan berjumpa dengan Mohammed Odeh yang memberinya wang untuk membeli sebuah kapal pukat tunda 7 tan dan memulakan perusahaan perikanan.Simon Reeve, The New Jackals: Ramzi Yousef, Osama bin Laden and the future of terrorism, London: Deutsch Limited, 1999, p. 4Bergen, Peter. "The Osama bin Laden I Know", 2006United States of America v. Usama bin Laden et al, May 1, 2001 proceedings

Sewaktu di Sudan, Atef dipercayai melakukan kajian yang menerangkan kepada al-Qaeda sebab-sebab merampas pesawat itu bukan idea yang bagus kerana diatur untuk membolehkan rundingan pertukaran tebusan dengan tahanan, daripada menyebabkan kemusnahan.National Commission on Terrorist Attacks, 9/11 Commission, p. 153 Satu lagi kajian yang dipercayai dijalankannya mendapati bahawa kaum Arab Afghan dan Taliban mampu bersama-sama menjatuhkan pemerintahan diktator Pervez Musharraf di Pakistan, serta kerajaan Iran.Al-Sharq al-Awsat, Analysis: Al-Qa'ida Military Training on the Internet, 16 Februari 2002

Pada tahun 1995, Atef memberi Khalid Sheikh Mohammed butir-butiran untuk perhubungan di Brazil.National Commission on Terrorist Attacks, 9/11 Commission, p. 148 Apabila Mohammed kembali ke Afghanistan, beliau meminta bantuan Atef untuk bersidang dengan Bin Laden di Tora Bora, di mana beliau menerangkan rancangan membuat serangan ketenteraan terhadap AS kepada mereka berdua.

Sebelum tahun 1996, Abu Ubaidah al-Banshiri, Atef dan Yaseen al-Iraqi menolong Enaam Arnaout untuk membeli senjata AK-47 dan peluru mortar daripada seorang anggota puak Pashtun yang bernama Hajjji Ayoub, untuk diangkut dalam lori besar ke kem-kem latihan Jawr dan Jihad Wahl.Fitzgerald, Patrick J. United States of America v. Enaam M. Arnaout, "Governments Evidentiary Proffer Supporting the Admissibility of Co-Conspirator Statements", before Hon. Suzanne B. Conlon

Perlantikan sebagai ketua tentera
Pada tahun 1996, ketua tentera al-Qaeda, Abu Ubaidah al-Banshiri lemas dalam kemalangan feri di Tasik Victoria, maka Atef dipilih sebagai penggantinya.Lance, Peter. "Triple-Cross", 2006. p. 104-105 Beliau mengaturkan rancangan yang merumuskan sifat-sifat positif pemimpin Taliban, serta menunjukkan "kefahaman bernuansa" bahawa Amerika Syarikat mempunyai kepentingan tenaga di Laut Kaspia sehingga mahu membina talian paip minyak merentas Afghanistan pada masa depan yang terdekat.

Pada tahun 1998, Atef terang-terangan dicaci oleh beberapa orang militan, sehingga Bin Laden terpaksa mengadakan persidangan untuk bercerita panjang lebar mengenai ketaatan Abu Bakar as-Siddiq kepada Nabi Muhammad s.a.w. Dengan membandingkan Atef dengan sahabat Nabi itu, beliau mengingatkan para hadirian bahawa Atef "mengenali Jihad sebelum lahirnya kebanyakan kalian", serta memberi mereka amaran bahawa beliau tidak ingin mendengar sebarang "umpatan negatif" tentang Atef lagi.Ressa, Maria. "Seeds of Terror", 2003.

Atef dipercayai dihantar ke Somalia sekurang-kurangnya dua kali untuk bertemu dengan para ketua puak, dan sekali pernah melarikan diri dengan menaiki sebuah pesawat Cessna kecil yang digunakan untuk mengangkut khat.Benjamin, Daniel & Steven Simon. "The Age of Sacred Terror", 2002 Bertahun-tahun kemudian, seorang saksi memberitahu pihak berkuasa Amerika bahawa beliau menerbangkan Atef dan empat orang lain dari sebuah markas al-Qaeda di Sudan, ke Nairobi, Kenya untuk melatih pejuang Somalia.Miller, Judity. New York Times, "A Witness Against Al-Qaeda Says the US Let Him Down", 3 Jun 2002 Dengan itu, Amerika Syarikat menuduh Atef kerana melatih puak militan yang menyerang tentera AS dalam Pertempuran Mogadishu pada tahun 1993.

Pengeboman kedutaan 1998
Pada 7 Mei 1998, Atef menghantar faks kepada Bin Laden tentang fatwa yang ditandatangi oleh para ilmuwan Afghan pada 7 Mei, yang merestui serangan terhadap orang awam Amerika Syairkat.National Commission on Terrorist Attacks, 9/11 Commission, p. 69 Tiga bulan kemudian, al-Qaeda menjalankan pengeboman kedutaan Amerika Syarikat 1998, maka Atef didakwa kerana terlibat dalam persiapan untuk serangan itu.Dawoud, Khaled.The Guardian, Mohammed Atef, 19 November 2001

Ekoran serangan balas Amerika, Atef meraba periksa para wartawan yang ingin berjumpa dengan Bin Laden. Pada 4 November, waran tangkap untuk Atef dikeluarkan di AS.USA v. Muhammad Atef, Southern District of New York District Court, November 24, 1998

Atef juga turut berbual dengan Hambali di Singapura yang memburu pembiayaan al-Qaeda untuk operasi Jemaah Islamiyah.National Commission on Terrorist Attacks,9/11 Commission, p. 151 Sebagai balasan, apabila Atef memberitahu Hambali akan keperluan al-Qaeda untuk jurutera biologi yang baru, Hambali mengutuskan Yazid Sufaat kepada al-Zawahiri.

Merancang kegiatan militan lanjutan
Pada tahun 1999, beliau dibicarakan in absentia oleh mahkamah Mesir yang menjatuhkan hukuman penjara tujuh tahun atas penglibatannya dengan Jihad Islam Mesir. Pada tahun itu, beliau berulang kali berjumpa dengan Bin Laden dan Khalid Sheikh Mohammed di kompleks Al-Matar untuk membincangkan sasaran serangan 9/11.National Commission on Terrorist Attacks, 9/11 Commission, p. 155 Menjelang akhir tahun, beliau berjumpa dengan Ramzi bin al-Shibh, Mohamed Atta dan Ziad Jarrah lalu menjelaskan bahawa mereka akan melakukan operasi yang teramat rahsia dengan usahasama bersama Nawaf al-Hazmi yang dipanggilnya Rabia al-Makki.National Commission on Terrorist Attacks, 9/11 Commission, p. 166

Ekoran pengeboman USS Cole pada tahun 2000, Atef dipindahkan ke Kandahar, Zawahiri ke Kabul, sementara Bin Laden lari ke Kabul, kemudiannya menyertai Atef setelah menyedari bahawa tiadanya serangan balas Amerika yang akan menyusul.National Commission on Terrorist Attacks, 9/11 Commission, p. 191

Pada Januari 2001, di Kandahar, anak perempuan Atef mengahwini anak lelaki Laden iaitu Mohammed yang berumur 117 tahun; antara lebih 400 orang tetamu majlis pernikahan ini ialah ibu Osama, wartawan al-Jazeera, Ahmad Zaidan, beberapa ahli Taliban.Newsweek, "Bin Laden's Poetry of Terror", March 26, 2001 

Pada tahun yang sama, Mullah Omar dipercayai berhujah agar Bin Laden tidak melancarkan sebarang tindakan balas terhadap Afghanistan dengan menyerang AS lagi. Ini mencetuskan satu perpecahan di kalangan kepimpinan al-Qaeda, yang mana Atef berpihak dengan Bin Laden, sementara pemimpin-pemimpin seperti Saif al Adel menyebelahi Omar.National Commission on Terrorist Attacks, 9/11 Commission, p. 251

Atef dipercayai memberi José Padilla wang untuk pulang ke Mesir dari Afghanistan untuk menziarahi isterinya. Kemudian, mereka berdua menjalin hubungan sebagai rakan sekerja. Beliau juga membiayai perjalanan Ramzi bin al-Shibh dari Karachi ke Malaysia untuk bertemu dengan Atta.National Commission on Terrorist Attacks, 9/11 Commission, p. 243 Apabila David Hicks menyiapkan latihan di al-Farouq, Atef menemu bualnya tentang pencapaiannya serta bertanya tentang tabiat pelancongan warga Australia, sebelum bersetuju dengan usul bahawa dia wajar dipindahkan ke kem latihan Ladang Tarnak.United States v. David Matthew Hicks, June 2004

Selepas serangan 11 September 2001, Atef yang masih melarikan diri daripada dakwaan atas pengeboman kedutaan pada tahun 1998, muncul dalam senarai awal 22 Pengganas Paling Dikehendaki oleh FBI yang diumumkan oleh Presiden Bush pada 10 Oktober 2001. Debka.com membayangkan bahawa Atef mengetuai sebuah "unit militan elit" yang menawan dan membunuh hulubalang musuh, Abdul Haq pada Oktober 2001.Debka.com, Abdul Haq fell into trap laid by Bin Laden, 29 Oktober 2001

Pada awal November 2001, kerajaan Taliban mengumumkan hasratnya untuk mengurniakan kewarganegaraan Afghanistan kepada Atef dan juga Bin Laden, Zawahiri, Saif al-Adl, dan Syaikh Asim Abdulrahman.The Hindu, Taliban grants Osama citizenship, 9 November 2001

Disifatkan sebagai seorang yang "taat" dan "amat menyepi", Atef ialah salah seorang pemimpin al-Qaeda yang tidak membuat kenyataan video umum. Beliau dipercayai mengarang sebuah buku panduan 180 halaman yang bertajuk "Kajian Ketenteraan dalam Perjuangan Suci Terhadap Penzalim", serta mengelola kem-kem latihan Afghan dengan sendiri himself.Nasrawi, Salah. Chicago Sun-Times, "Key bin Laden aide wrote terror manual", 17 November 2001

Kematian
Atef terbunuh bersama penjaganya Abu Ali al-Yafi'i dan enam orang lain,World News Connection, Al-Qa'ida member recalls US bombardment, accuses Taliban of betrayal, 29 Oktober 2003Associated Press,Taliban confirms death of Osama bin Laden's military chief in US strike, November 17, 2001 dalam serangan udara AS di tempat tinggalnya dekat Kabul sewaktu serangan terhadap Afghanistan sekitar 14–16 November 2001. Pihak perisikan AS memintas perhubungan daripada orang yang menggali runtuhan rumah Atef sehingga percaya bahawa mereka berjaya membunuh Atef.CNN, suggest al Qaeda military chief killed, November 17, 2001 Menurut Pusat Melawan Pengganasan, beliau dibunuh dalam serangan ke atas sebuah "kubu al-Qaeda".

Rujukan

Category:Kematian 2001
Category:Ahli al-Qaeda dari Mesir